નવીદિલ્હી, 24 ઑક્ટોબરઃ રક્ષામંત્રાલયના આંતરિક ઓડિટ અહેવાલમાં સેનાના ટોચના કમાન્ડરોના આર્થિક અધિકારોમાં ગંભીર નાણીકિય ગેરરીતિઓ આચરવામાં આવી હોવાનો ખુલાસો થયો છે. અહેવાલમાં 2009થી 2011 દરમિયાન સેન્ય કમાન્ડર દ્વારા લેવામાં આવેલા 100 કરોડ રૂપિયાથી વધારેની ખરીદીના નિર્ણયે પ્રશ્નો ઉઠાવ્યા છે, પરંતુ સેના મુખ્યાલયનું કહેવું છે કે કમાન્ડર સ્તર પર ખરીદીના તમામ નિર્ણયો નિર્ધારિત પ્રક્રિયા અને નિયમોને આધિન લેવામાં આવ્યા છે. રક્ષા મંત્રાલયના રક્ષા ઓડિટ નિયંત્રકે છેલ્લા બે નાણાકિય વર્ષો દરમિયાન સેનાના છ કમાન મુખ્યાલયોમાં તત્કાલ જરૂરિયાતો માટે વિશેષ અધિકારો હેઠળ કરવામાં આવેલી ખરીદીમાં તપાસના આદેશ આપ્યા હતા.